OzLabs/hebrew-wiki-articles huggingface dataset:
דור הפרוזאק (סרט)

דור הפרוזאק (באנגלית: Prozac Nation) הוא סרט קולנוע עצמאי משנת 2001. הסרט בוים על ידי הבמאי הנורווגי אריק סקולדברג והופק בעזרתה של לטי גרובמן. בסרט כיכבו כריסטינה ריצ'י, ג'ייסון ביגס, אן הייש ומישל ויליאמס. הסרט מתבסס על אוטוביוגרפיה של אליזבת וורצל באותו שם, המתארת את חוויותיה והדיכאון הקליני בו לקתה. כותרת הסרט מתייחסת לתרופה האנטי-דיכאונית "פרוזאק".

==עלילה==
אליזבת "ליזי" וורצל היא נערה בת 19, אשר התקבלה להרווארד על ידי מלגת לימודים בעיתונות. הוריה התגרשו כשהייתה בגיל שנתיים ומאז היא חיה עם אימה. ליזי לא ראתה את אביה בכל ארבע השנים האחרונות, ולמרות חוסר העניין ומעורבותו, ליזי עדיין מתגעגעת לאביה, גורם תורם לדיכאון שלה. באמצעות סדרה של פלאשבקים, ברור שלא הייתה תקשורת מוחלטת בין ההורים של ליזי, אשר באו לידי ביטוי בעקבות יחסיה של ליזי עם אימה.

זמן קצר לאחר שהגיעה להרווארד, ליזי מחליטה לאבד את בתוליה לתלמיד מבוגר, ששמו נח. ליזי ממשיכה להרחיק את נח על ידי מסיבת הפסד הבתולים שלה מיד לאחר מכן בעזרת השותפה שלה רובי. למרות שליזי ורובי היו החברות הכי טובות בהתחלה, רובי הופכת במהרה לפגועה נוספת על ידי אי-היציבות של ליזי. למרות שמאמרה של ליזי לטור המוזיקה המקומי בהרווארד מוצג בפרס על ידי הרולינג סטון המוקדם לסמסטר, ליזי בקרוב מוצאת את עצמה לא מסוגלת לכתוב ותקועה במעגל קסמים עם שימוש בסמים.

הקריירה הספרותית המבטיחה של ליזי בסיכון, כפי שהבריאות הנפשית והפיזית שלה. אימה שולחת אותה למפגשים פסיכיאטריים יקרים, שבו אביה ללא רחם מסרב לתרום משהו בכלל. לאחר תקופה ארוכה של טיפול תחת תרופות ומחווה של התאבדות, ליזי מתייצבת ומתחילה להסתגל לחיים שלה כפי שהם באמת.

==הוצאת הסרט==
הצגת הבכורה של הסרט הייתה בפסטיבל הסרטים הבינלאומי בטורונטו ב-8 בספטמבר 2001, והזכויות להקרנתו נרכשו על ידי חברת ההפצה מירמקס. אך לאחר חודשים של הקרנות-מבחן ועריכות מחדש של הסרט, שלא זכה להצלחה, הוא יצא לאקרנים רק בנורווגיה (באוגוסט 2003) ולא בארצות הברית. ב-2005 שודר בטלוויזיה ויצא בגרסת DVD.

==שחקנים==
*כריסטינה ריצ'י - אליזבת וורצל
*ג'ייסון ביגס - ראף
*אן הייש - דר. סטרלינג
*מישל ויליאמס - רובי
*ג'ונתן ריס מאיירס - נוח
*ג'סיקה לאנג - גברת וורצל
*ג'ס מוס - סאם
*לו ריד - בתפקיד עצמו

==קישורים חיצוניים==
* 

קטגוריה:סרטי 2001

קטגוריה:סרטי דרמה אמריקאיים
קטגוריה:סרטי סמים
קטגוריה:לקות נפשית באמנות
קטגוריה:פסיכולוגיה בקולנוע
ג'רמייה מאסי

ג'רמייה מאסי (באנגלית: Jeremiah Massey, בקירילית: Џеремаја Мејси; נולד ב-22 ביולי 1982 בדטרויט, מישיגן) הוא כדורסלן אמריקאי בעל אזרחות מקדונית המשחק עבור ציקליסטה אולימפיקו בעמדת הפאוור פורוורד ואף לעיתים רחוקות בעמדת הסנטר. גובהו 2.02 מטרים.

מאסי שיחק בליגת המכללות עבור אוניברסיטת המדינה של קנזס. במדי האוניברסיטה נבחר למצטיין מחוז ה-Big 12 לשנת 2004. בנוסף לכך, נבחר לחמישיות השנה של אותו מחוז בשנים 2004 ו-2005. במצטבר שיחק מאסי בשורות האוניברסיטה במשך ארבע שנים.

בסיום קריירת המכללות, נרשם מאסי לדראפט ה-NBA של 2005 אך לא נבחר בו. בסופו של דבר החל את הקריירה המקצועית באירופה, במדי הקבוצה היוונית, אא"ל לאריסה. בעונתו היחידה בלאריסה, העמיד ממוצעים של 10 נקודות ו-6.7 ריבאונדים. לאחר עונה זו חתם בקבוצת היורוליג, אריס סלוניקי בה שיחק במשך שתי עונות (2006–2008), ואותה הוביל למעמד של "שלוש הגדולות" בכדורסל היווני.

אף־על־פי שלא הצליח להוביל את הקבוצה לזכייה בתארים, נחשב מאסי לכדורסלן הבולט ביותר בה ולאחד הזרים הבולטים בליגה היוונית ובאירופה בכלל. יכולת זאת הובילה להחתמתו במועדון הפאר הספרדי ריאל מדריד. בריאל מדריד שיחק בעונות 2008–2010.

למרות אזרחותו האמריקאית, שיחק מאסי עבור נבחרת מקדוניה בכדורסל, לאחר שהתאזרח בשנת 2008.

==קישורים חיצוניים==

* [http://www.euroleague.net/competition/players/showplayer?pcode=LGV דף השחקן] באתר היורוליג (אנגלית)
* [https://web.archive.org/web/20110814023334/http://www.eurobasket2009.org/en/cid_toT,ovGDH2EaLKL67XnPo2.playerID_55367.compID_qMRZdYCZI6EoANOrUf9le2.season_2009.roundID_6328.teamID_2604.html דף השחקן] באתר פיב"א

==הערות שוליים==

קטגוריה:כדורסלנים מקדונים
קטגוריה:כדורסלני נבחרת מקדוניה
קטגוריה:כדורסלני אריס סלוניקי
קטגוריה:כדורסלני אוברדוירו
קטגוריה:כדורסלני ריאל מדריד
קטגוריה:כדורסלני לוקומוטיב קובאן
קטגוריה:כדורסלני אוניברסיטת המדינה של קנזס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:אמריקאים שנולדו ב-1982
קטגוריה:דטרויט: כדורסלנים
טיגר: הסרט

טיגר: הסרט (באנגלית: The Tigger Movie) הוא סרט אנימציה אשר הופק על ידי אולפני וולט דיסני ויצא לאקרנים בשנת 2000. עלילת הסרט מתמקדת בטיגר, חברו הטיגריס של פו הדב, ובחיפושיו אחר טיגרים אחרים כמוהו. 

זהו סרט הקולנוע הראשון באורך מלא בסדרת סרטי פו הדב שיצא לאקרנים מאז "הרפתקאותיו הרבות של פו הדב" (שיצא לאקרנים בשנת 1977). בעקבות הצלחת הסרט הופקו בעקבותיו שני סרטים קולנועיים נוספים - "הסרט הגדול של חזרזיר" ו"פו הדב: סיפורו של פיל נפיל".

==עלילת הסרט==

טיגר, טיגריס שחצן ומקפץ, חש ריקנות ומבקש מחבריו לקפץ איתו. רוב חבריו, שעסוקים בסידור בתיהם לקראת החורף, מסרבים, מלבד רו שמסכים.
טיגר מקפץ בטעות על סלע, שנופל על ביתו של איה החמור והורס אותו. חבריו של טיגר מנסים להזיז את הסלע בעזרת המכונה של ארנב, "מסלק הסלעים של ארנב". טיגר מנסה לעזור להם לסלק את הסלע, אבל בטעות מגלגל את הסלע, את חבריו ואת מסלק הסלעים במורד הגבעה, אל תוך ביצה. חבריו כועסים עליו, וארנב פוגע בו ומעציב אותו. רו שם לב לעצבותו, ומתכנן תוכנית לשיפור מצב רוחו, שבה כל חבריו של טיגר יתחפשו לטיגריסים, וכך טיגר יחשוב שהוא לא לבד.

חבריו של טיגר שולחים לו מכתב, כביכול מ"משפחת טיגר", ובו הם מודיעים על כוונתם לבקר בביתו. טיגר מארגן מסיבה וחבריו מגיעים בתחפושת של טיגריס, אך לאחר שמסכתו של רו נשמטת מפניו, טיגר מגלה את התחבולה ועוזב את ביתו בעצב. חבריו של טיגר כותבים לו מכתב התנצלות, וטיגר מבין שלמרות שחבריו כעסו עליו, הם אוהבים אותו. הם עורכים לו מסיבה בה טיגר נותן לכל אחד מחבריו מתנה לחורף.

==מדבבים בעברית==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|מדבב
!width=80|תפקיד
|-
| איציק סיידוף || טייגר
|-
| סער בדישי || פו הדב
|-
| דניאל מגון || כריסטופר רובין
|-
| עפרון אטקין || חזרזיר
|-
| דור צויגנבום || ארנבי
|-
|}

==ראו גם==
* טיגר (דמות)

==קישורים חיצוניים==
* 

* 

קטגוריה:סרטי אנימציה של סטודיו דיסני-טונס
קטגוריה:סרטי פו הדב
קטגוריה:סרטי הנפשה מוזיקליים
קטגוריה:סרטי המשך אמריקאיים
קטגוריה:דיסני: סרטי הנפשה
קטגוריה:סרטים אמריקאיים משנת 2000
פו הדב: סיפורו של פיל נפיל

פו הדב: הסיפור של פיל נפיל (באנגלית: Pooh's Heffalump Movie, הופץ לווידאו בשם פו הדב: סיפורו של פיל נפיל) הוא סרט הנפשה המבוסס על עלילת סיפורי "פו הדב" אשר הופק על ידי חברת וולט דיסני ויצא לאקרנים לראשונה במהלך שנת 2005. זהו הסרט הרביעי המבוסס על זיכיון פו הדב של חברת דיסני.

==תקציר העלילה==

פו הדב וחבריו מגלים עקבה ענקית ביער שלא יודעים של מי היא, ארנב החכם שבחבורה גילה שהיא של חיה גדולה הנקראת "פיל נפיל".
פו הדב, ארנבי, חזרזיר, טיגר ואיה יוצאים במסע חיפושים מחוץ ליער ת"ק פרסאות אחר הפיל-נפיל.
היחיד שבחבורה שלא יצא לחיפושים אחר ה'פיל-נפיל' היה רו, כיוון שחבריו אמרו לו שהוא קטן מדי.
רו נאלץ לצאת לבדו לחפש את הפיל נפיל.
כאשר רו מוצא את פילוני הפיל-נפיל הוא מבין שהפיל-נפיל אינו יצור מסוכן. רו והפיל-נפיל הפכו לחברים ונהנו קצת ביער ת"ק פרסאות.
אבל אחרי שחבריו של רו מוצאים את פילוני הם מנסים לצוד אותו, אך רו אומר להם שהוא לא יצור מסוכן.
פילוני ורו וחבריו נהיו חברים ופילוני גם נכנס לתוך החבורה של היער.

==דמויות==
*פילוני (עומר ברנד) – הוא הפיל נפיל שחבריו של רו מנסים לצוד אותו.
*רו (אבינועם עמית יוסף) – קנגורו שובב. חבריו מציעים לו לא לצאת אתם לחיפושים אחר פילוני, אז הוא נאלץ לצאת לבדו.
*קנגה (מיכל צפיר) – אמא של רו.
*פו הדב (סער בדישי) – דובון שאוהב מאוד דבש, חבר של רו ואחד מאלה שעוקבים אחר פילוני.
*חזרזיר (עפרון אטקין) – חזיר קטן, פחדן וורדרד אשר מנסה תמיד לעזור לכולם. ואחד מאלה שעוקבים אחרי פילוני.
*טיגר (איציק סיידוף) – טיגריס שחצן וקופצני, גם הוא חבר של רו ואחד מאלה שעוקבים אחר פילוני.
*ארנב (דור צויגנבום) – ארנב רגיש וחכם, הוא בעצם מגלה את העקב של פילוני ומדריך את כולם למסע אחריו.
*איה (אלי גורנשטיין) – חמור אפור ופסימי אשר נוהג לקטר על כך שלא מתייחסים אליו. גם כן הוא ברוב זקנותו יוצא למסע אחר פילוני.

==ראו גם==
*הרפתקאותיו הרבות של פו הדב
*טיגר: הסרט
*הסרט הגדול של חזרזיר

==קישורים חיצוניים==
* 

* 

קטגוריה:סרטים אמריקאיים
קטגוריה:סרטי 2005
קטגוריה:סרטי הנפשה
קטגוריה:סרטי אנימציה של סטודיו דיסני-טונס
קטגוריה:סרטי המשך אמריקאיים
קטגוריה:סרטי פו הדב
קטגוריה:פילים בתרבות
קטגוריה:סרטי הנפשה מוזיקליים
עמוס עזאני

עמוס עזאני (נולד ב-1945) הוא קצין בכיר לשעבר במשטרת ישראל שכיהן כנציב בתי הסוהר בין השנים 1997–2000 וכראש מועצת אבן יהודה בשנים 2003–2013.

==ביוגרפיה==
עזאני נולד בירושלים. לאחר שחרורו מצה"ל סיים תואר ראשון בלימודי המזרח התיכון באוניברסיטת תל אביב וחזר לשירות קבע בצבא כקצין בחיל המודיעין, במלחמת ההתשה פיקד על מחב"ש 3. את שירותו סיים בדרגת סרן.

ב-1975 הצטרף לשורות משטרת ישראל במסגרת תוכנית גיוס רב שכבתי להכנסת קציני צה"ל ואקדמאים למשטרה. ב-1978 מונה לראש מחלק ההערכה הראשון של הארגון, שנוסד יחד עם הקמת היחידה המרכזית של מחוז תל אביב. בהמשך שירת כראש אגף חקירות במרחב דן, סגן מפקד המרחב, מפקד מחלק בילוש ומודיעין במרחב ירקון וראש מפלג מודיעין בימ"ר תל אביב.

ב-1983 זכה לעיטור השירות של המשטרה על תרומתו לארגון וההפעלה של המודיעין במחוז תל אביב. בין השאר היה שותף בלכידת העבריינים הרצל אביטן ויעקב שמש, ופענוח רציחתם של שולמית שלי ומישל נחמיאס על ידי שרה ושמעיה אנג'ל. ב-1985 מונה למפקד היחידה המרכזית של מחוז תל אביב, וב-1989 קיבל את הפיקוד על מרחב איילון. באמצע 1990 נקבע שהוא ימונה למפקד היחידה הארצית לחקירות הונאה, אולם בסופו של דבר הוא מונה בדצמבר 1990 לסגן מפקד מחוז תל אביב.

ב-1993 עבר למטה הארצי של המשטרה והתמנה לסגן ראש אגף חקירות, קודם לדרגת ניצב ובדצמבר 1994 מונה למפקד המחוז הצפוני של המשטרה, תפקיד בו כיהן עד סוף 1996.

ב-1997 התמנה לנציב שירות בתי הסוהר. תקופתו בשירות התאפיינה בשינויים ארגונים מקיפים ולראשונה קביעת מטרות ומדיניות של השב"ס לטווח הארוך. הארגון נפתח לתקשורת והועברו קורסים למסבירים. בנוסף הוטמע בארגון קוד אתי, הוקם ענף לשירותי פסיכולוגיה ונבנה מרכז לבריאות נפש האסיר. האירוע הפלילי הבולט בתקופתו של עזאני, היה רציחתו של תת-גונדר ד"ר יעקב זיגלבוים. זיגלבוים כיהן כקצין הרפואה הראשי של השב"ס והיה ראש מנהל טיפול ושיקום האסיר, בעת שמטען נפץ שהוטמן במכוניתו התפוצץ והרגו.

לאחר פרישתו מהשב"ס פנה עזאני לפוליטיקה המקומית, הוא התמודד ב-2003 על ראשות מועצת אבן יהודה וזכה בבחירות ברוב גדול. ב-2006 הצטרף למפלגת קדימה. ב-2008 נבחר לכהונה שנייה לאחר ניצחון על יריבו בסיבוב השני. שימש בתפקיד עד 2013.

==הערות שוליים==

קטגוריה:ניצבי משטרת ישראל בכירים בפוליטיקה הישראלית
קטגוריה:מפקדי מחוז הצפון במשטרת ישראל
קטגוריה:נציבי בתי הסוהר
קטגוריה:שוטרים שעוטרו בעיטור השירות
קטגוריה:ראשי מועצת אבן יהודה
קטגוריה:ראשי רשויות מקומיות מטעם קדימה
קטגוריה:בוגרי אוניברסיטת תל אביב
קטגוריה:ישראלים שנולדו ב-1945
האומן 17

[[עופר ניסים מנגן במועדון האומן 17 בתל אביב, 2022]]
האומן 17 הוא מועדון לילה בישראל. המוזיקה המנוגנת במועדון היא מוזיקת טראנס ומוזיקה אלקטרונית.

== היסטוריה ==
מועדון "האומן 17" החל לפעול בשנות ה-90 באזור התעשייה תלפיות בירושלים, ברחוב האומן 17 שהעניק לו את שמו. הוא נודע בשעתו כבעל מערכת שמע ועיצוב חדשניים, ו'ייבא' וטיפח די-ג'יים שהפכו לפופולריים - ביניהם בעלי השם העולמי ארמין ואן ביורן וטייסטו. בתקופות מסוימות, המועדון הצליח מאוד ומשך בליינים רבים מחוץ לבירה, אך נסגר לאחר כשני עשורים.

בתחילת העשור הראשון של המאה ה-21 פתחו הבעלים שני מועדונים נוספים בחיפה ובתל אביב. המועדון החיפאי נסגר שנים בודדות לאחר פתיחתו, אך מקבילו התל אביבי עודנו פעיל, ובין היתר מארח מסיבות הפונות לקהילה ההומוסקסואלית, וכן מושכר לאירועים פרטיים. בעיצובו ובתכונותיו הוא דומה למועדון הירושלמי וכולל "הפקות נושא" מגוונות.

ב-29 באוגוסט 2011 בוצע פיגוע דריסה משולב בפיגוע דקירה מחוץ למועדון האומן 17 בתל אביב, שבהם נפצעו 8 אנשים, רובם שוטרים. המחבל תכנן ככל הנראה לפגוע במאות הנערים שבילו באותה שעה במועדון, אך הודות למחסום מג"ב שהוקם בסמוך עקב התראות נמנע פיגוע המוני.

כיום פועל אולם אירועים ומועדון באותו המקום הנקרא "אליסיום" (Elysium Club Jerusalem).

== פלילים ==
בתחילת שנת 2005 הורשעו חמישה מבעלי האומן 17 בעבירות מס בניהולו של המועדון, בשנים 1999–2001, ונגזרו עליהם עונשי מאסר בפועל וקנסות כבדים. בעל המניות העיקרי בתקופה זו היה ראובן לובלין, שהחזיק ב-34% מהבעלות.

בגזר הדין ציינה השופטת חנה בן-עמי:

כמו כן, נעצר לובלין ב-2008 בשל מעבר על תקן מספר המבלים המרבי המותר במועדון התל אביבי.

המועדון בחיפה נסגר ונפתח מחדש פעמים אחדות, בהוראת המשטרה ובית המשפט, לאחר אירועי אלימות וגילוי ליקויי בטיחות, עד לסגירתו הסופית בסוף 2005.

בשנת 2012, רשמו פקחי עיריית ירושלים שני דוחות למועדון בגין אי אכיפת החוק למניעת עישון במקומות ציבוריים. ערעורים על הדוחות לבית המשפט העליון נדחו והדוחות הוגדלו, ובסה"כ שילמו הבעלים 15,000 ש"ח בגין עבירה זו.

ב-27 בספטמבר 2015 תועדו מאבטחי המועדון תוקפים מבלה בצורה ברוטאלית במה שהוגדר על ידי המועדון כקטטה. המועדון קיבל צו סגירה ל-30 יום.

== האומן סטריט ==
בשנת 2016 נפתח במקום שבו שכן מועדון "האומן 17" מועדון חדש בשם "האומן סטריט", אשר למרות הדמיון בשם והמיקום הזהה, נמצא בבעלות אחרת. בעקבות פרסומים בדבר פתיחת המועדון, הגישו בעליו של מועדון "האומן 17" תביעת נזיקין נגד בעליו של המועדון החדש, בטענה שיש בפתיחת המועדון בנסיבות אלו משום הטעיית הבליינים לחשוב כי מדובר בפתיחה מחודשת של המועדון המוכר, תוך ניצול המוניטין של שמו ופגיעה בסימן רשום. הנתבעים טענו כי מדובר בתביעה קנטרנית וכי לא ניסו לקשור את מועדונם למועדון הוותיק ואף פעלו נגד צדדים שלישיים אשר טעו לחשוב כך. יתר על כן, נטען כי שם המועדון שואב השראה משם הרחוב, שם שאינו סימן רשום. הסכסוך הסתיים בפשרה, שבמסגרתה הוסכם כי שם המועדון החדש ייכתב רק בתעתיק לועזי: "hauman".

== קישורים חיצוניים ==
* האומן 17 תל אביב - [http://www.haoman17tlv.co.il אתר מתחם האירועים]
* 

== הערות שוליים ==

קטגוריה:ירושלים: תרבות
קטגוריה:תל אביב-יפו: מועדוני לילה
קטגוריה:ישראל: מועדוני לילה
פול אוקנפולד

פול מארק אוקנפולד (נולד ב-30 באוגוסט 1963) הוא מפיק מוזיקלי ותקליטן של מוזיקת טראנס.

אוקנפולד החל לתקלט במהלך אמצע שנות השמונים. בהמשך נחשף לראשונה למוזיקת דאנס אלקטרונית בשנת 1987 במהלך שהותו באיביזה. בשנת 1989 ייסד את חברת ההפקות שלו "Perfecto".

ההצלחה הראשונה שלו הייתה הרמיקס אותו הוא ביצע לשיר "Unfinished Sympathy" של להקת מאסיב אטאק.

בתחילת שנות התשעים כאשר מוזיקת הטראנס החלה לצבור פופולריות בעולם אוקנפולד הפך לאחד מהחלוצים בז'אנר זה.

במהלך שנת 2002 אוקנפולד הוציא את אלבום הסולו הראשון שלו "Bunkka" בו שיתף פעולה עם אמנים מפורסמים שונים כגון נלי פורטדו ואייס קיוב. כעבור שנה הוציא לאור את הרמיקס לשירו של אלביס פרסלי "'Rubberneckin".

לאורך השנים אוקנפולד יצר רמיקסים רבים לשירים של להקות ואמנים נודעים כגון U2, הקיור, דפש מוד ומדונה. כמו כן הוא הפיק גם פסקולים של משחקי וידאו שונים, בהם ג'יימס בונד ופיפ"א 2005 וכן פסקולים לסרטים הוליוודיים שונים בהם "שם קוד: דג חרב", "מטריקס רילודד", "מטריקס רבולושנס", "הנוסע", "למות ביום אחר", ו-"רובוטריקים".

== דיסקוגרפיה ==
=== אלבומי אולפן ===
<div class="mw-content-ltr">
* 2002 - Bunkka
* 2006 - A Lively Mind
* 2014 - Trance Mission

</div>

=== אוספים===
<div class="mw-content-ltr">
* 2007 - Greatest Hits & Remixes
* 2011 - Never Mind The Bollocks... Here's Paul Oakenfold
* 2012 - Four Seasons
</div>

=== אוספים מהופעות (DJ MIX)===
<div class="mw-content-ltr">

</div>

=== אלבומי לייב ===
<div class="mw-content-ltr">
* 1997 - Global Underground 004: Live In Oslo 
* 1998 - Global Underground 007: Live In New York
</div>

=== אלבומי פסקול ===
<div class="mw-content-ltr">
* 2001 - Swordfish: The Album (OST)
* 2007 - Vexille
</div>

=== סינגלים ===
{| border="1" align="center" dir="ltr"
!הרכב !! שנה !! סינגלים
|-
|
Electra
|
1988-89
|
* Jibaro / The Future
* It's Your Destiny / Autumn Love
|-
|
Movement 98
|
1990
|
* Sunrise
* Joy & Heartbreakers
|-
|
B Real
|
1993
|
* I Can't Take Your Love
|-

|
Rise
|
1994
|
* The Single
|-
|Wild Colour
|
1995
|
* Dreams
|-
|
Perfecto Allstarz
|
1995
|
* Reach Up
|-
|
Virus
|
1995-97
|
* Sun
* Moon
* Hypnotise
|-
|
State Of Grace
|
1995-97
|
* Not Over Yet
* I Want To Live
* Skin On Skin
* Down To Earth
* If I Could Fly
* Hand In Hand
* Down To Earth (Remix)
|-
|
Planet Perfecto
|
1997-2001
|
* Georgie Girl
* Bullet In The Gun
* Bites Da Dust
|-
|
Perfecto FC
|
2000
|
* Formula Football
|-
|
Bunkka
|
2000
|
* Descents
|-
|
Element Four
|
2000
|
* Big Brother UK Theme
|-
|
Perfecto Allstarz
|
2005
|
* The Club Theme
|}

<div class="mw-content-ltr">

</div>

===אלבומי DVD ===
<div class="mw-content-ltr">
* 2004 - A Voyage into Trance
* 2008 - 24:7 (Documentary & Live Concert)
</div>

== קישורים חיצוניים ==

* 

* http://pauloakenfold.com - אתר הבית של פול אוקנפולד וידע אישי.

קטגוריה:רמיקסרים
קטגוריה:תקליטנים בריטים
קטגוריה:יוצרי מוזיקת טראנס
קטגוריה:בריטים שנולדו ב-1963
ג'ליגנייט

ג'ליגנייט (Gelignite), ידוע גם בשם ג'לטין מתפוצץ (Blasting gelatin), הוא חומר נפץ שהומצא על ידי אלפרד נובל בשנת 1875. עוד קודם לכן המציא אלפרד נובל את הדינמיט.

==תיאור החומר==
הג'ליגנייט הוא חומר צמיגי פלסטי שניתן ללישה.
החומר מורכב משלושה מרכיבים: ניטרוגליצרין שמעורב בנסורת עץ עדינה ביחס של 1:4, כלומר חלק אחד ניטרוגליצרין וארבעה חלקים של נסורת. המרכיב השלישי הוא נתרן חנקתי או אשלגן ניטראט.

המרכיב הראשון – ניטרוגליצרין הוא חומר מסוכן מאוד בעל פוטנציאל לפיצוץ עז; גם אם טיפה ממנו תיפול מגובה של 30 ס"מ, היא תתפוצץ. אולם כאשר החומרים מעורבבים כנדרש, החומר מנוטרל ובטוח לנשיאה ושימוש. על מנת להפעיל את החומר שיתפוצץ, נדרש יזם – נַפָּץ.

הצורה הנפוצה של החומר הייתה בצורת "אצבעות" באורך של כ-15 ס"מ. משקל סטנדרטי ליחידה כזאת היה חצי פאונד (כ-220 גרם). הצורה הזאת נבעה מהשימושים הראשונים של החומר לפיצוץ סלעים במכרות ומחצבות. האצבעות היו עטופות בנייר פרגמנט עבה בצבע חום.
אורך החיים של האצבעות הללו היה עד 8 שנים. לאחר מכן החלה תופעה בדומה ל"הזעה" כאשר הניטרוגליצרין התחיל להיות מופרש מתוך האצבעות. במצב כזה החומר היה מסוכן מאוד ובעל פוטנציאל גבוה לפיצוץ. על מנת להביא את החומר למצבו הראשוני, היה על המשתמשים ללוש אותו. תוך כדי פעולת הלישה נפלטו גזים שהיו גורמים ללשים לכאבי ראש קשים, עילפון, אובדן התמצאות והקאות, תופעות שנמשכו מספר ימים. על מנת למנוע את תופעת "הזעת החומר" ולשמור על ריכוז אחיד של הניטרוגליצרין, היה על החיילים האחראים על המחסנים להפוך את האריזות מדי 3 חדשים.

==השימוש בחומר==
החומר היה בשימוש נרחב בצבאות הבריטי והצרפתי בזמן מלחמת העולם השנייה עד 1943, כשהוכנסו לשימוש חומרים טובים יותר, כמו TNT ובהמשך – גם הסמטקס (Semtex), שהיה בעל עוצמת פיצוץ חזקה פי 3 מזו של ה-TNT.

ארגון ההגנה הצליח להשיג חומר זה בעיקר על ידי גניבות ממחסני הבריטים (בעיקר בתל השומר), וממשלוחים ברכבות בריטיות בארץ. בפעולה מסוימת הצליחו לגנוב קרוב ל-2,000 ק"ג חומר נפץ. אנשי האצ"ל והלח"י השתמשו בו, בין השאר, בפרשת דיר יאסין.

==לקריאה נוספת==
הייתי חבלן, מאת עודד נגבי, הוצאת ירון גולן, 2001.

קטגוריה:חומרי נפץ
קטגוריה:שוודיה: המצאות
מפרץ מאטאגורדה

מפרץ מאטאגורדה.
מפרץ מאטאגורדה (באנגלית: Matagorda Bay) הוא מפרץ הממוקם בשפך נהר קולורדו לחוף מפרץ מקסיקו במדינת טקסס שבארצות הברית.

חצי האי מאטאגורדה מפריד בין המפרץ, ששטחו כ-910 קמ"ר, למפרץ מקסיקו. מעבר המים היחיד בין מפרץ מקסיקו לבין מפרץ מאטאגורדה הוא מעבר קוואלו (Cavallo). לחוף המפרץ ממוקמת העיר פורט אוקונור. שטח המפרץ מחולק בין מחוז מאטאגורדה ומחוז קאלהון.

מספר מפרצים יוצאים ממפרץ מטאגורדיה: מפרץ לאוואקה (Lavaca Bay), לכיוון מערב בשפך נהר לוואקה (במפרץ זה ממוקמת העיר פורט לוואקה). מפרץ טרז פלאצ'וס (Tres Palacios Bay) בצפון מזרח מפרץ מאטאגורדה (בשפך נהר טרז פאלאצ'וס), והמפרצים טרטל (Turtle Bay), קאראנצ'ואה (Carancahua Bay), קלר (Keller Bay) וקוקס (Cox Bay).

==היסטוריה==
לאחר שהתגלה המפרץ על ידי המגלים הספרדים ניתן לו השם "אספיריטו סאנטו" (בספרדית: Espíritu Santo - רוח הקודש). לאחר מכן שונה שם המפרץ ל"קוסטה אי בהיה די סן ברנראדו" (Costa y Bahía de San Bernardo - חוף ומפרץ סן ברנרדו).

האזכור הראשון של המפרץ (בשם "אספיריטו סאנטו") מופיע במפה שצייר אלונזו אלוורזה דה פינדה (Alonzo Álvarez de Pineda) משנת 1518. גם במפתו של אנג'ל דה וילאפאניה (Ángel de Villafañe) וחורג'ה סרון (Jorge Serón) משנת 1681 נקרא המפרץ בשם זה.

רנה רובר קוולייר (René Robert Cavalier) הגיע אל המפרץ בשנת 1685, עת ניסה להגיע לנהר המיסיסיסיפי, והקים במקום את פורט סנט לואי. אלונזה דה לאון הגיע למפרץ בשנת 1689 והקים במקום מושבה נוספת.

ב-31 באוקטובר וב-1 בנובמבר בשנת 1862, במהלך מלחמת האזרחים האמריקנית, הפציץ צי האיחוד את הערים לחוף המפרץ.

==קישורים חיצוניים==

* [http://www.tshaonline.org/handbook/online/articles/rbm28 תיאור המפרץ באתר The Handbook of Texas]

קטגוריה:ערכים שבהם תבנית בריטניקה אינה מתאימה
קטגוריה:טקסס: מפרצים
מאטאגורדה
SPSS

SPSS (ראשי תיבות של Statistical Package for the Social Sciences) היא אחת התוכנות הנפוצות בעולם לניתוח סטטיסטי של נתונים. בשנת 2009 שינתה החברה את שם התכנה ל-Predictive Analytics Software (PASW).
== היסטוריה ==
התכנה פותחה לראשונה בשנת 1968 על ידי נורמן ניי, פרופסור למדעי המדינה באוניברסיטת סטנפורד. התכנה משמשת לפיענוח מחקרי שוק, סקרי לקוחות ותוכניות שיווק, ניתוח שאלונים וסקרים, ולמחקרים בתחום מדעי החברה כגון חינוך, פוליטיקה, מדעי ההתנהגות ועוד.

התוכנה הבסיסית כוללת אפשרויות רבות לניתוח סטטיסטי של הנתונים, כגון: מציאת ממוצע, שכיחות ושונות, צלווח נתונים, ANOVA, בדיקת השערות, מבחן T, ניתוח מתאמים, רגרסיה ליניארית ועוד.

התכנה מפותחת על ידי חברת .SPSS Inc, שבסיסה בשיקגו, אילינוי. ב-29 ביולי 2009, נרכשה SPSS על ידי IBM עבור 1.2 מיליארד דולר
.

בישראל מיוצגת SPSS על ידי חברת ג'ניוס מערכות.

== גרסאות ==
*נובמבר 2006: SPSS 15.0.1
*אפריל 2008: SPSS 16.0.2
*דצמבר 2008: SPSS Statistics 17.0.1
*מרץ 2009: PASW Statistics 17.0.2
*אוגוסט 2009: PASW Statistics 18.0
*אוגוסט 2010: IBM SPSS Statistics 19.0
*אוגוסט 2011: IBM SPSS Statistics 20.0
* אוגוסט 2012: IBM SPSS Statistics 21.0
* אוגוסט 2013:IBM SPSS Statistics 22.0
* מרץ 2015: IBM SPSS Statistics 23.0
* מרץ 2016: IBM SPSS Statistics 24.0
* יולי 2017: IBM SPSS Statistics 25.0
* 2018: IBM SPSS Statistics 26.0
* יוני 2019: IBM SPSS Statistics 27.0
* מאי 2021: IBM SPSS Statistics 28.0
* ספטמבר 2022:<ref>[https://www.ibm.com/support/pages/ibm-spss-statistics290x הודעה בדבר גרסת 29.0]</ref> IBM SPSS Statistics 29.0

== קישורים חיצוניים ==

* 
* [http://www.genius.co.il/ אתר SPSS ישראל]
* [https://web.archive.org/web/20130914131354/http://www14.software.ibm.com/download/data/web/en_US/trialprograms/W110742E06714B29.html הורדת גרסת ניסיון של SPSS 22.0]
* [http://www.gnu.org/software/pspp/ PSPP -תוכנה חופשית, דומה ל-SPSS]
*סיגל תפארת, [https://www.tifferet.info/post/_spss איך לנתח נתונים בתוכנת ספסס שלב אחר שלב?]

== הערות שוליים ==

קטגוריה:תוכנות סטטיסטיות
קטגוריה:שיטות מחקר במדעי החברה
קטגוריה:תוכנות הכתובות ב-Java
רוברט הופסטדטר

רוברט הופסטדטר (באנגלית: Robert Hofstadter; 5 בפברואר 1915 – 17 בנובמבר 1990) היה פיזיקאי יהודי-אמריקאי. בשנת 1961 קיבל פרס נובל לפיזיקה, ביחד עם רודולף מסבאואר, על עבודתו בתחום פיזור אלקטרונים מגרעיני אטום וחקר מבנה הנוקליאונים.

==קורות חייו==
רוברט הופסטדטר נולד בניו יורק להורים יהודים שהיגרו מפולין לארצות הברית. הוא למד בסיטי קולג' של ניו יורק וסיים בהצטיינות תואר ראשון בשנת 1935 בגיל 20, וזכה בפרס קניון במתמטיקה ופיזיקה.

בנוסף לכך, הוא זכה במלגת צ'ארלס. א. קופין מחברת ג'נרל אלקטריק שאיפשרה לו ללמוד פיזיקה באוניברסיטת פרינסטון, שם הוא עשה תואר שני ודוקטורט אותם סיים בשנת 1938.
הוא עשה את הפוסט-דוקטורט שלו באוניברסיטת פנסילבניה לפני שהצטרף לאוניברסיטת סטנפורד שם הוא לימד בין השנים 1950 ל-1985. בתחילת 1967 השתתף בוועידה בינלאומית בענייני האטום במכון ויצמן ולקראת סוף 1967 מונה למועצת המנהלים של המכון.

מספר ארדש של הופסטדטר הוא 5.

במהלך מלחמת העולם השנייה הוא עבד בשביל הצבא האמריקאי.
בשנת 1942 הוא התחתן עם ננסי גיבן, היו להם שלושה ילדים ביניהם החוקר דאגלס הופסטדטר.

==עבודתו==
רוברט הופסטדטר טבע את היחידה פרמי (יחידת מידה) על שם הפיזיקאי האיטלקי אנריקו פרמי, אחד ממייסדיה של הפיזיקה הגרעינית, במאמר משנת 1956 על פיזור אלקטרונים ומבנה גרעין האטום. הוא חקר את מבנה הפרוטון והנייטרון והראה שהם מורכבים מפיונים. 
בשנת 1961 הופסטדטר זכה בפרס נובל לפיזיקה על עבודתו בתחום זה.

בשנותיו האחרונות, הופסטדטר התעניין באסטרופיזיקה והשתמש בידע שלו על מנת לתכנן טלסקופ מבוסס קרינת גמא למצפה קומפטון לקרינת גמא על שם חתן פרס נובל לפיזיקה ארתור קומפטון.
הפקולטה לפיזיקה באוניברסיטת סטנפורד מכירה בהופסטדר כאחד המדענים העיקריים שפיתחו את מצפה קומפטון.

לאוניברסיטת סטנפורד יש סדרת הרצאות שנתית על שם הופסטדטר [http://www.stanford.edu/dept/physics/events/2009/hofstadter.html הרצאות לזכר רוברט הופסטדטר], שכוללת שתי הרצאות אחת המיועדת לקהל הרחב ואחת למדענים.

==ראו גם==
*פרמי (יחידת מידה)
*לאונרד הופסטטר

==קישורים חיצוניים==

* [https://nobel.anumuseum.org.il/persona/רוברט-הופשטטר/ רוברט הופסטדטר], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 
* 

==הערות שוליים==

קטגוריה:ניו יורק: אישים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת פרינסטון
קטגוריה:פיזיקאים יהודים אמריקאים
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:סגל אוניברסיטת סטנפורד
קטגוריה:זוכי פרס נובל אמריקאים
קטגוריה:יהודים זוכי המדליה הלאומית למדעים
קטגוריה:זוכי מלגת גוגנהיים
קטגוריה:אמריקאים שנולדו ב-1915
קטגוריה:אמריקאים שנפטרו ב-1990
תיאטרון סבוי

תיאטרון הסבוי בשנת פתיחתו
תיאטרון סבוי (באנגלית: Savoy Theatre) הוא West end Theater (תיאטרון בדירוג ראשון במעלה בלונדון) הממוקם ברחוב הסטרנד בווסטמינסטר, לונדון. התיאטרון נפתח ב-10 באוקטובר 1881, ונבנה על ידי ריצ'רד ד'וילי קארט. הוא נמצא היכן ששכן ארמון סבוי הישן, ושימש להצגת האופרות הקומיות מאת הצמד הידוע גילברט וסאליבן. שם התיאטרון נתן לאופרות הללו את כינוין – אופרות סבוי.

בית תיאטרון זה היה התיאטרון הראשון, וגם הבניין הציבורי הראשון בעולם, אשר הואר כולו בחשמל. ב-1889 בנה ד'אוילי קרט את מלון סבוי, בצמוד לתיאטרון הסבוי. במשך שנים רבות, היה הסבוי משכנה של חברת האופרה ד'וילי קרט, ונוהלה בידי משפחת קרט יותר ממאה שנים. בשנת 1929 בנה מחדש בנו של ריצ'רד, רופרט ד'וילי קרט, את התיאטרון והתאימו לעת המודרנית. בשנת 1993 נבנה התיאטרון מחדש בגלל שרפה שפרצה בו. המבנה מוגדר כבניין רשום מדרגה II*.

פרט לבכורה של המיקאדו, ושל אופרות פופולריות אחרות של גילברט וסאליבן, הציג התיאטרון מחזות ומחזות-זמר נוספים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:הממלכה המאוחדת: בתי אופרה
קטגוריה:לונדון: תיאטראות
קטגוריה:אנגליה: מבנים רשומים דרגה II*
קטגוריה:קצרמר מבנים
צ'ולה ויסטה

צ'וּלה ויסטה (באנגלית: Chula Vista) היא עיר בדרום מחוז סן דייגו שבדרום מדינת קליפורניה. העיר שוכנת מעט דרומית לסן דייגו וחיים בה 243,916 תושבים (2010). היא העיר השנייה בגודלה במחוז סן דייגו אחרי סן דייגו, ה-14 בגודלה במדינת קליפורניה וה-89 בגודלה בארצות הברית.

העיר היא פרוור של סן דייגו ועל כן חלק גדול מתושביה עובדים ומבלים בסן דייגו עצמה. העיר משמשת בעיקר למגורים. בשנת 2009 דורגה צ'ולה ויסטה כעיר המשעממת ביותר בארצות הברית על ידי הירחון הכלכלי פורבס. 

צ'ולה ויסטה נחשבת לעיר מבוססת. תרגום השם צ'ולה ויסטה מספרדית הוא 'נוף יפה'.

== היסטוריה ==
בשנת 1868 נקנה אזור שומם לא הרחק מהעיר סן דייגו על ידי שני יזמים: האחים פרנק ולוי קימבל. השניים גילו פוטנציאל באדמה השוממת. פרנק קימבל היה גם האחראי לסלילת מסילת רכבת סנטה פה לסן דייגו ונשיונל סיטי. 

מספר מנהלים בחברת 'מסילת רכבת סנטה פה' הקימו חברה שעסקה בהכשרת הקרקע למגורים. בכרוזים הם הבטיחו עיר גדולה עם רחובות ושדרות רחבות, דרכים ומסילת רכבת שיחברו אותה לסן דייגו ונשיונל סיטי המשגשגת המרוחקת רק מספר קילומטרים בודדים. המתיישבים הראשונים רכשו את האדמות בשנות ה-80 של המאה ה-19. הם התחייבו לבנות את ביתם תוך 6 חודשים מיום קבלת האדמה. בשנת 1888 נבנה 'סכר סוויטווטר' שנועד להביא מים לאזור. בשנת 1889 10 בתים כבר היו בשלב מתקדם של בניה.

השם ניתן לה על ידי אחד מהמתיישבים הראשונים אשר הציע את השם לחברה שמכרה את הקרקע. תרגום השם מספרדית 'נוף יפה'.

בשנת 1911 צ'ולה ויסטה הוכרזה רשמית כעיר. 

בתקופת מלחמת העולם השנייה הוחלט לבנות בסיס חיל אוויר אמריקאי ליד צ'ולה ויסטה. לבניית הבסיס נדרשו כ-9,000 עובדים ועל כן הגיעו הרבה תושבים עם משפחותיהם לגור בצ'ולה ויסטה. לאחר שנבנה הבסיס נשארו רוב משפחות העובדים בעיר.

== גאוגרפיה ==
צ'ולה ויסטה ממוקמת בדרום מחוז סן דייגו דרומית לערים סן דייגו ונשיונל סיטי. היא גובלת בנשיונל סיטי בצפון, רנצ'ו דל ריי במזרח, קסטל פארק בדרום ומפרץ סן דייגו במערב.

== העיר כיום ==
במהלך השנים האחרונות התפתחה צ'ולה ויסטה לכיוון מזרח. רוב השכונות החדשות שנבנות, כמו השכונות הישנות, מיועדות לאנשים ממעמד סוציו-אקונומי בינוני ומעלה, ובנוסף נבנות שכונות יוקרה.

== קישורים חיצוניים ==

* 
* 

קטגוריה:קליפורניה: ערים
קטגוריה:יישובים שהוקמו ב-1911
מתיו פלינדרס

קפטן מתיו פלינדרס (באנגלית: Matthew Flinders; 16 במרץ 1774 – 19 ביולי 1814) היה קצין בצי המלכותי הבריטי ומגלה ארצות. הוא היה אחד הנווטים והקרטוגרפים המצליחים ביותר בזמנו בקריירה שארכה כעשרים שנה.
== חייו ==
פלינדרס נולד בחבל לינקולנשייר באנגליה. הוא הפליג עם קפטן ויליאם בליי במסעו באוניית הוד מלכותה להבאת עץ הלחם מטהיטי לג'מייקה. בין השנים 1801 ו-1803 ערך פלינדרס שני מסעות בהם הקיף את יבשת אוסטרליה והיה הראשון, יחד עם ג'ורג' בס, שמיפה את קו החוף שלה. כמו כן מיפה פלינדרס את האיים ואגמיהם כדוגמת אגם הילייר. הוא היה בין היוזמים במתן שם זה ליבשת. בחזרתו מאוסטרליה התקלקלה ספינתו והוא נאלץ לעגון באי מאוריציוס, שם נכלא לשש וחצי שנים על ידי המושל הצרפתי המקומי באשמת ריגול. בשובו לאנגליה בריאותו הייתה כבר רופפת והוא נפטר סמוך לצאת ספרו על מסעותיו.

פלינדרס זיהה את בעיית השפעת הברזל על המצפן בספינות העץ. הקרבה של הברזל למחט המצפן גרמה לטעויות בקריאת המצפן. כדי לבטל טעויות אלה ולכייל את המצפן, התקין פלינדרס מגנטי-מוט קטנים על יד קערות פליז. למגנטים האלה קוראים "מוטות פלינדרס" על שם ממציאם.

מתיו פלינדרס היה סבו של סר ויליאם מתיו פלינדרס פיטרי אשר נחשב המייסד של הארכאולוגיה המדעית המודרנית, ואשר נקרא על שמו.
מסעותיו של פלינדרס למיפוי קו החוף של אוסטרליה

==קישורים חיצוניים==

* [http://bbs.keyhole.com/ubb/ubbthreads.php?ubb=showflat&Number=992723&site_id=1#import מסעותיו של מתיו פלינדרס באוסטרליה]
* [https://web.archive.org/web/20070929001448/http://www.namingofaustralia.com.au/chart/ מתן שם ליבשת אוסטרליה]
* 
* 
* 
* 

קטגוריה:קרטוגרפים בריטים
קטגוריה:מגלי ארצות בריטים
קטגוריה:נווטים בריטים
קטגוריה:קציני הצי המלכותי הבריטי
קטגוריה:בריטים שנולדו ב-1774
קטגוריה:בריטים שנפטרו ב-1814
קטגוריה:מונצחים בשלט כחול של ארגון המורשת האנגלית
מפרץ סן אנטוניו

מפת המפרץ
מפרץ סן אנטוניו (באנגלית: San Antonio Bay) הוא מפרץ לחוף מפרץ מקסיקו במדינת טקסס שבארצות הברית. המפרץ ממוקם במפגש שפכי הנהרות סן אנטוניו וגוואדלופה. זהו אחד משבע שפכי הנהרות הגדולים לאורך חוף מפרץ טקסס. כל מערכת מפרץ סן אנטוניו משתרעת על פני 200 מיילים רבועים.

המפרץ ממוקם 89 ק"מ מהעיר קורפוס כריסטי ו-209 ק"מ מהעיר סן אנטוניו. האי מאטאגורדה מפריד בין מפרץ מקסיקו למפרץ סן אנטוניו. מי המלח של המפרץ עושים את דרכם למפרץ סן אנטוניו דרך מפרצונים משני צידי האי. צידה הצפוני של מערכת המפרץ מוזנים בנהרות מים מתוקים נהר גואדלופה ונהר סן אנטוניו המשתלבים צפונית למפרץ כדי למלא את המערכת. תערובת זו של מים מתוקים ומים מלוחים יוצרת מים מליחים המאפשרים לאכלוס מגוון מינים.<ref></ref>

== קישורים חיצוניים==

* [http://www.tshaonline.org/handbook/online/articles/rrs03 תיאור המפרץ] באתר Handbook of Texas
* [https://web.archive.org/web/20100924184249/http://gulfbase.org/bay/view.php?bid=sab תיאור המפרץ]

==הערות שוליים==

סן אנטוניו
סן אנטוניו
זברויובקה ברנו

זברויובקה ברנו (בצ'כית: Brněnský fotbalový klub) היא קבוצת כדורגל צ'כית, המשחקת בליגת העל הצ'כית. ומייצגת את העיר השנייה בגודלה במדינה, ברנו.

הקבוצה היא אחת הוותיקות בצ'כיה, וזכורה בישראל מהמפגש הכפול מול מ.ס אשדוד במסגרת גביע האינטרטוטו בעונת 2002/03 בו העפילה מ.ס אשדוד שלב לאחר ניצחון 0-5 בצ'כיה ותיקו 1-1 בגומלין. הקבוצה משחקת בצבעים אדום-לבן, שגם מופיעים בסמל שלה.

בסוף עונת ירדה זברויובקה ברנו מליגת העל הצ'כית לליגה הלאומית. בעקבות כך מספר שחקנים זרים עזבו את הקבוצה (למשל טאדאס קיאנסקאס עבר להפועל אשקלון).

==תארים==
זברויובקה ברנו זכתה פעם אחת באליפות ליגת העל הצ'כוסלובקית, בשנת 1977/78.

== שמות קודמים ==
* (1913-1947) sk ז'ידאניס
* (1951-1956) זברויובקה ברנו
* (1956-1968) ספרטק ברנו
* (1968-1992) זברויובקה ברנו
* (1992-2000) בובי ברנו
* (2000-2002) גוסטבו ארטיקל ברנו

הקבוצה החליפה שמות עם השנים ובוצע איחוד בעונת 1960/61.

== קישורים חיצוניים ==

* 
* [http://www.1fcbrno.cz/ האתר הרשמי] 

זברויובקה ברנו
קטגוריה:קבוצות כדורגל שהוקמו ב-1913
*
המנון רפובליקה סרפסקה

הרפובליקה שלי (בסרבית: Моја Република) הוא ההמנון הלאומי של רפובליקה סרפסקה, ישות בתוך בוסניה והרצגובינה.

ההמנון הקודם של רפובליקה סרפסקה היה אלוהים של צדק (Боже правде), לחן של דבורין ינקו (Даворин Јенко), מילים של יובן ג'ורג'ביץ' (Јован Ђорђевић), משנת 1872.

==מילות השיר==

בסרבית:

Тамо гдје најљепша се зора буди<br />
Часни и поносни живе добри људи<br />
Тамо гдје се рађа нашег сунца сјај<br />
Стамен, пркосан је мој завичај<br />

За њега сви се сад помолимо<br />
Другу земљу ми немамо<br />
У срцу мом само је један дом<br />
У срцу велика, моја република<br />

У срцу мом најљепша звијезда сја<br />
Моја република, Република Српска<br />
Тамо гдје су наши преци давни<br />
Име уписали у сваки корак славни<br />

Тамо гдје се рађа нашег сунца сјај<br />
Стамен, пркосан је мој завичај<br />
За њега сви се сад помолимо<br />
Другу земљу ми немамо<br />

У срцу мом само је један дом<br />
У срцу велика, моја република<br />
У срцу мом најљепша звијезда сја<br />
Моја република, Република Српска<br />

בקרואטית ובבוסנית:

Tamo gdje najljepša se zora budi<br />
Časni i ponosni žive dobri ljudi<br />
Tamo gdje se rađa našeg sunca sjaj<br />
Stamen, prkosan je moj zavičaj<br />

Za njega svi se sad pomolimo<br />
Drugu zemlju mi nemamo<br />
U srcu mom samo je jedan dom<br />
U srcu velika, moja republika<br />

U srcu mom najljepša zvijezda sja<br />
Moja republika, Republika Srpska<br />
Tamo gdje su naši preci davni<br />
Ime upisali u svaki korak slavni<br />

Tamo gdje se rađa našeg sunca sjaj<br />
Stamen, prkosan je moj zavičaj<br />
Za njega svi se sad pomolimo<br />
Drugu zemlju mi nemamo<br />

U srcu mom samo je jedan dom<br />
U srcu velika, moja republika<br />
U srcu mom najljepša zvijezda sja<br />
Moja republika, Republika Srpska}-<br />

== קישורים חיצוניים ==
* [https://web.archive.org/web/20090224115313/http://semberija.com/himna] ביצוע ההמנון של רפובליקה סרפסקה

רפובליקה סרפסקה
קטגוריה:רפובליקה סרפסקה
לימור פנחסוב

לימור פנחסוב (נולדה ב-4 באוקטובר 1971) היא במאית ועורכת סרטי תעודה ישראלית.

==ביוגרפיה==
פנחסוב היא בוגרת בית הספר סם שפיגל לקולנוע ולטלוויזיה. יוצרת ועורכת של סרטים וסדרות תעודה.
ביימה והפיקה את הסדרה "ספק סביר" כאן 11 ואת הסדרה המפלצת מהסמטאות ביס דוקו
בעונה ה-25 של התכנית עובדה, ביימה סרט נוסף על כת לב טהור בו תיעדה את בריחתו והחזרה של ישראל מאיר חזרה לארץ.

פנחסוב ביימה את הסרט פרחים לחג, המתעד את עבודתם של מוכרי פרחים בצמתים ברחבי הארץ, 48 שעות לפני ערב פסח.

סרטה השני, מכיוון היער, הוקרן בפסטיבל ברלין 2004. הסרט מתעד יומן שכתב פולני בשם סאקוביץ, שגר בסמיכות לבורות ההריגה בפונאר, ומתחקה אחר האנשים שגרים בסביבה עד היום ומספרים על העבר, הרעש, הריחות וחיי היומיום שלהם באזור הבורות.

סרטה השלישי של פנחסוב הוא 4.7 מיליון, המספר בצבעוניות על שוד הברינקס, ומלווה בפסקול של ראפ.

סרטה הרביעי, אמא חוזרת הביתה, מתעד את סיפורה של עובדת זרה בוליביאנית שחוזרת לפגישה עם ילדיה לאחר ארבע עשרה שנות עבודה בישראל. הסרט הוקרן ברחבי העולם וזכה בפרס בפסטיבל הנשים בחיפה ובפרסים נוספים בעולם.

סרטה החמישי, צולם על ידי יצחק, מורכב מצילומי 8 מ"מ שצילם יצחק רבין, חומרים נדירים בהם מתעד רבין, מספר ביקורים דיפלומטיים בשנים 1963-1973, בהם ביקור סודי באיראן, ביקור באפריקה, צילומים מארצות הברית מתקופת שירותו כשגריר, ובנוסף צילומים של שנות השישים בישראל.

ב-2023 היא ביימה וערכה את הסרט הקצר "עזרה ראשונה" שנוצר עבור הפרויקט התיעודי "באין מדינה יש אזרחים".

==קישורים חיצוניים==

* 
* 
* 

==הערות שוליים==

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1971
קטגוריה:ישראלים שנולדו ב-1971
הפועל "פלרם" גוש זבולון

הפועל "פלרם" גוש זבולון הוא מועדון כדורמים הפעיל בליגה הלאומית בכדורמים.

המועדון הוקם בשנת 1975 על ידי קבוצת שחיינים ושחקני כדורמים, שעזבו את הפועל קריית טבעון השכנה והחליטו להקים אגודת כדורמים במועצה האזורית זבולון. 

הקבוצה מאומצת על ידי מפעל פלרם.

==השנים האחרונות==
עונת 2008/2009 הביאה עימה הצלחה חסרת תקדים למועדון, אשר בסופה הוכרזה כאלופת המדינה לראשונה בתולדותיה. באותה עונה בלטו שחקנים רבים בקבוצה, בהם האחים אייל ואור קרן, טל גרודמן, השוער הזר ואדים פאדנין ועוד. לאחר עונת האליפות הודיעה ההנהלה, כי המאמן שהצעיד את הקבוצה לאליפות, סמי קרן לא ימשיך בקבוצה ובמקומו מונה ערן עמור.

המועדון השתתף בליגה האירופית בכדורמים בעונת 2009/2010. בעונה זו, הוחתמו שני זרים בכירים-שוער נבחרת מקדוניה, מילוש יוכסביץ, ושחקן ממונטנגרו ששיחק בהפועל פתח תקווה בעונה החולפת, ניקולה פופוביץ'. המועדון זכה בעונה זו לראשונה בתולדותיו בגביע המדינה בכדורמים, לאחר שגבר במשחק הגמר על הפועל קריית טבעון 10-12, בתום מותחן שנגמר בזריקות עונשין מ-5 מטרים.
בעונה זו הקבוצה הפסידה לאס"א תל אביב את האליפות בגמר הפלייאוף.

בעונת 2010/11 הודיעה הנהלת הקבוצה כי קפטן הקבוצה טל גרודמן פורש ממשחק פעיל והופך להיות מאמן הקבוצה.

לקראת עונת 2012/13 לאחר שנתיים ללא תארים עשתה הקבוצה רכש מסיבי והביאה לקבוצה שני זרים מנוסים מאוד ברמות הגבוהות באירופה וארבעה ישראלים. ב-16 במרץ 2013 זכתה הקבוצה בגביע המדינה לאחר ניצחון במשחק הגמר שנערך בבריכת השחייה של מכון וינגייט 4:5 על קבוצת אס"א תל אביב. מאז ממשיכה הקבוצה להצליח ולזכות בגביע המדינה (2022) ובאליפות המדינה (2021). 
לאגודה מועדון פעיל וחזק המאמן קבוצות בנים/גברים מגיל 8 ועד 18. במהלך השנים שטל גרודמן משמש כמאמן הראשי, קבוצות הגיל השונות זוכות גם הן בגביעים ואליפויות.

נכון לשנת 2023 המועדון מחזיק ב7 אליפויות ליגה ו7 גביעים

== הערות שוליים ==

זבולון
קטגוריה:מועצה אזורית זבולון
זבולון
קטגוריה:רמת יוחנן
ארון ניקסון

ארון ניקסון (באנגלית: Aaron Nixon; נולד ב-14 בינואר 1983 בקליבלנד, אוהיו) הוא כדורסלן אמריקאי המשחק בעמדת הקלע בקבוצת עירוני קריית אתא מליגת העל. גובהו 1.88 מטר.

ניקסון בוגר מכללת לונג ביץ' סטייט משנת 2007, בעונה זו גם נבחר ל-MVP של טורניר הביג-ווסט ולשחקן העונה המחוזי. חתם בהפועל גליל עליון לעונת , אך שבר את רגלו והחמיץ את פתיחת העונה. את הופעת הבכורה שלו בקבוצה ערך ב-16 בדצמבר 2007 מול הפועל עפולה. את העונה הסדירה הוא סיים עם ממוצעים של 13.7 נקודות, 3.8 ריבאונדים, -3 אסיסטים ו-1.8 חטיפות למשחק. בעונה שלאחר מכן התמעטו דקותיו של ניקסון משמעותית וכך גם ממוצעיו, מה שגרם לשחרורו מהקבוצה כבר בדצמבר 2008.

בינואר 2009, חתם ניקסון בעירוני קריית אתא בה שיחק לצד ברנדון מקנייט, במדיה שיחק 10 משחקים בהם קלע 19.1 נקודות, הוריד 3 ריבאונדים ומסר 3.4 אסיסטים בממוצע למשחק, אך קבוצתו ירדה לליגה הלאומית והם עזבו את הקבוצה.

בעונת 2010/2009 שיחק ניקסון במדי קבוצת KK Siroki Eronet מהליגה האדריאטית.

==קישורים חיצוניים==

* [https://www.proballers.com/basketball/player/34543/aaron-nixon נתונים על הקריירה]

==הערות שוליים==

קטגוריה:כדורסלני הפועל גליל עליון
קטגוריה:כדורסלני הפועל גלבוע גליל
קטגוריה:כדורסלני עירוני קריית אתא
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אוהיו: כדורסלנים
קטגוריה:אמריקאים שנולדו ב-1983
משחקי שעשוע (2007)

משחקי שעשוע (באנגלית: Funny Games, ידוע גם כ-".Funny Games U.S", כלומר "משחקי שעשוע האמריקאי") הוא סרט קולנוע דובר אנגלית מ-2007 המהווה הפקה מחודשת לסרט האוסטרי בעל אותו השם מ-1997. ביים אותו מיכאל הנקה, הבמאי והתסריטאי של הסרט המקורי, שכוון אל קהל הצופים של סרטי מתח אמריקאיים אך לא זכה להצלחה בארצות הברית. הנקה הסכים לביים את ההפקה המחודשת במטרה לחשוף את היצירה לקהל אמריקאי גדול יותר. סיבות נוספת להסכמתו הייתה הפיכתם של סרטי "פורנו עינויים זבליים" כלשונו לנפוצים בקולנוע האמריקאי בשנים שחלפו מאז הסרט המקורי, וכן ההשקעה המועטה יחסית שדרשה ממנו הפקת הסרט מחדש.

הסרט מהווה שיחזור מדויק ומתורגם לאנגלית של הסרט המקורי, תוך ליהוקם של שחקנים אמריקאיים ושינוי מקום התרחשות העלילה מאוסטריה לארצות הברית.

==הפקה ותגובות==
צוות השחקנים כולל את נעמי ווטס בתפקיד אן (הדמות המקבילה לאנה מן הסרט האוסטרי), טים רות' בתפקיד ג'ורג' (דמות מקבילה לגאורג), מייקל פיט בתפקיד פול ובריידי קורבט בתפקיד פיטר. כאשר הוצע להנקה לביים את הסרט, הוא התנה את הסכמתו בליהוקה של נעמי ווטס לתפקיד האם, לאחר שהתרשם ממשחקה בסרטים "מלהולנד דרייב" ו"21 גרם". הנקה התנה גם את בימויו של סרטו המוקדם יותר, "המורה לפסנתר", בליהוקה של השחקנית איזבל הופר.
בית הקיץ בו מתרחשת רוב העלילה נבנה במיוחד עבור הסרט כך שיהיה זהה מבחינה פרופורציונלית לבית מן הסרט המקורי.
הסצנות שמתנהלות מחוץ לבית הקיץ צולמו בלונג איילנד.

הסרט נכשל מבחינה מסחרית, לאחר שגרף הכנסות בסכום של כמחצית מתקציבו. הביקורות עליו התפלגו באופן חד.
כך למשל דירג סטיבן קינג את הסרט במקום החמישי ברשימת עשרת הסרטים הטובים ביותר של 2008 שפרסם,
בעוד שעיתון "הטיימס" דירג אותו במקום ה-25 ברשימת 100 הסרטים הגרועים של השנה.
חלק מהמבקרים תהו על עצם ההחלטה ליצור הפקה מחודשת הזהה לחלוטין לסרט המקורי.

בריאיון ל"ידיעות אחרונות" התייחס הנקה לעצם הפקתו של סרט אמריקאי כ"טעות שלא יחזור עליה".

==עלילה==
העלילה בהפקה המחודשת זהה לזו של הסרט המקורי, מלבד העתקת מקום התרחשות העלילה לארצות הברית והפיכתן של כל הדמויות לאמריקאיות.

==קישורים חיצוניים==
* 

ביקורות
* 
* 
* 
* 
==הערות שוליים==

קטגוריה:סרטי 2008
קטגוריה:סרטי מיכאל הנקה
קטגוריה:סרטים אמריקאיים
קטגוריה:סרטים צרפתיים
קטגוריה:סרטים בריטיים
קטגוריה:סרטים אוסטריים
קטגוריה:סרטים גרמניים
קטגוריה:סרטים איטלקיים
קטגוריה:חידושים לסרטים
משפחת קלי

משפחת קֶלי (באנגלית: The Kelly Family) היא משפחה אירופית-אמריקנית הפועלת כהרכב מוזיקלי, אשר מבצע שירי רוק, פופ ופולק. ההרכב זכה להצלחה באירופה – בעיקר בגרמניה, במדינות בנלוקס, סקנדינביה ומזרח אירופה, בספרד ובפורטוגל. מראשית שנות ה-80 מכרה הלהקה יותר מ-20 מיליון אלבומים.

במשך מרבית חייה הציגה הלהקה תדמית צוענית ואורח-חיים נוודי, שהתבטא בהופעתם בתלבושות "אתניות" ובשיער "היפי" ארוך, וכן במסעותיהם מסביב לאירופה באוטובוס קומתיים ובספינת מגורים.

== קישורים חיצוניים ==

* 

* [http://www.angelokelly.de האתר הרשמי של אנג'לו קלי]
* [http://www.maitekelly.de האתר הרשמי של מייטה קלי]
* [http://www.paddykelly.eu האתר הרשמי של פאדי קלי]
* [http://www.joeykelly.de האתר הרשמי של ג'ואי קלי]
* [http://www.jimmykelly.de האתר הרשמי של ג'ימי קלי]
* [http://www.kathykelly.de האתר הרשמי של קת'י קלי]

קטגוריה:להקות גרמניות
קטגוריה:להקות פופ אמריקניות
קטגוריה:להקות פולק
פסיכה מתעוררת מנשיקת קופידון

פסיכה מתעוררת מנשיקת קופידון הוא פסל של האמן האיטלקי אנטוניו קנובה. הפסל מתעד פרק מחמור הזהב, רומן קומי פרי עטו של לוקיוס אפוליוס, בו קופידון מחזיר לחיים את פסיכה אהובתו. הוא מהווה דוגמה בולטת של סגנון הפיסול הנאו קלאסי ומדגים את הדגש הרב שזרם זה שם על האהבה ועל הרגש.

הפסל הוזמן מקנובה בשנת 1787. זה הכין מספר העתקים של הפסל, מקצתם שונים זה מזה.

העותק הראשון נרכש על ידי ז'ואקים מירא, קצין בכיר בשרותו של נפוליאון, בשנת 1800, וב-1824 הגיע למוזיאון הלובר.
עותק נוסף נרכש ברומא ב-1796 על ידי הנסיך יוסיפוב, אציל רוסי אשר תרם אותו למוזיאון הארמיטאז' בסנקט פטרבורג. תבנית הגבס של גרסה זו של הפסל נמצאת כיום במוזיאון המטרופוליטן לאמנות בניו יורק.

==קישורים חיצוניים==

==הערות שוליים==

קטגוריה:אנטוניו קנובה
קטגוריה:מוזיאון הלובר: פסלים
קטגוריה:יצירות אמנות נאו-קלאסיות
קטגוריה:יצירות המאה ה-18
קטגוריה:נשים בפיסול
קטגוריה:נשיקות באמנות ובתרבות
חנוך בודין

חנוך בודין (נולד ב-8 במאי 1962) הוא שחיין פאראלימפי ישראלי, זכה ב-8 מדליות במשחקים הפאראלימפיים, מהן 2 זהב, שיאן ואלוף עולם.

== ביוגרפיה ==
בודין נולד בקנדה, בן רביעי למשפחה בת ארבעה בנים, והורים ניצולי השואה. עלה בגיל צעיר עם משפחתו לישראל וגדל בבאר שבע. הוא שירת בצה"ל בחטיבת גולני ונפצע מרסיס פגז במלחמת לבנון הראשונה. כתוצאה מהפציעה נקטעה ידו הימנית עד מתחת למרפק. כחלק מהליך השיקום בבית הלוחם החל להתאמן בשחייה, ועד מהרה רשם הישגים ברמה הארצית והבינלאומית.

במשחקים הפאראלימפיים שנערכו בניו יורק בשנת 1984 נמנה בודין לראשונה עם הסגל הפאראלימפי של ישראל וזכה במדליית ארד במשחה ל-100 מטר חופשי. במשחקים הפאראלימפיים שנערכו בסיאול 1988 הוא זכה ב-5 מדליות מהן שתיים זהב תוך כדי קביעת שני שיאי עולם. במשחקים הפאראלימפיים שנערכו בברצלונה 1992 הוא זכה בשתי מדליות נוספות, כשבמשחקים אלו היה חבר גם בנבחרת הכדורעף הישראלית. בסך הכל השתתף ב-6 משחקים פאראלימפיים כמתחרה; ב הוא נשא את דגל המשלחת הישראלית בטקס הפתיחה, ובמשחקים הפאראלימפיים בייג'ינג (2008) עמד בראש המשלחת.

בודין זכה בשתי מדליות זהב באליפות העולם בשחייה (מבין 4 בהן השתתף) וב-3 מדליות זהב באליפות אירופה בשחייה (מבין 8 בהן השתתף). במשחקי המכביה השלוש-עשרה (1989) התכבד בהדלקת הלפיד.

במקביל לקריירה התחרותית למד בודין במכון וינגייט הוראה ואימון גופני ועסק בכך עד 1990, אז פנה לתחום הביטוח. הוא סיים תואר שני במנהל עסקים והיה מנהל קרן פנסיה "שילוב" ומנהל פיתוח עסקי ב-AIG ישראל. בעבר היה שותף בבית הספר לפרסום "עבודי". לאחר שניהל את מערך המכירות הארצי של מגדל גמל פלטינום, מונה למנהל מערך ההפצה של כלל פיננסים.

בשנת 1987 הופיע בודין כשחקן בסרט "לא שם זין" כחלק מחבורת החיילים הנמצאים בחדר בית החולים במחלקת השיקום ביחד עם הגיבור הראשי. בשנת 2009 התמודד בודין בתוכנית המציאות "הישרדות הפיליפינים" (העונה השלישית). הוא הגיע לשלב האיחוד בין השבטים, הודח ונבחר למושבע השני.

בודין גרוש ואב לשניים.

==קישורים חיצוניים==
* 

* [https://www.paralympic.org/hanoch-budin פירוט השתתפותו בתחרויות המשחקים הפאראלימפיים] באתר הרשמי של IPC 
* 
* 

==הערות שוליים==

קטגוריה:אלופי עולם ישראלים
קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:שחיינים פאראלימפיים ישראלים
קטגוריה:שחיינים נכים ישראלים
קטגוריה:שחקני כדורעף נכים ישראלים
קטגוריה:שחקני כדורעף פאראלימפיים ישראלים
קטגוריה:ספורטאים ישראלים במשחקים הפאראלימפיים ניו יורק וסטוק מנדוויל (1984)
קטגוריה:שחיינים במשחקים הפאראלימפיים ניו יורק וסטוק מנדוויל (1984)
קטגוריה:ספורטאים ישראלים במשחקים הפאראלימפיים סיאול (1988)
קטגוריה:שחיינים במשחקים הפאראלימפיים סיאול (1988)
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחיינים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחיינים במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחיינים במשחקים הפאראלימפיים סידני (2000)
קטגוריה:ספורטאים ישראלים במשחקים הפאראלימפיים אתונה (2004)
קטגוריה:שחיינים במשחקים הפאראלימפיים אתונה (2004)
קטגוריה:נושאי דגל ישראל במשחקים הפאראלימפיים
קטגוריה:ישראלים ילידי קנדה
קטגוריה:מתחרי הישרדות (ישראל)
קטגוריה:בוגרי המכללה האקדמית בווינגייט
קטגוריה:ספורטאים נכי צה"ל
קטגוריה:ישראלים שנולדו ב-1962
באפלו 66

באפלו 66 (באנגלית: Buffalo ’66) הוא סרט קולנוע משנת 1998 אשר בוים ונכתב על ידי וינסנט גאלו, בכיכובם של כריסטינה ריצ'י, וינסנט גאלו ואנג'ליקה יוסטון. חלק מהסרט הוא אוטוביוגרפיה על חייו של וינסנט גאלו שגם משחק בסרט.

==עלילה==
לאחר שריצה חמש שנים בכלא על פשע שלא ביצע, בילי בראון (וינסנט גאלו) חוטף רקדנית סטפס צעירה בשם ליילה (כריסטינה ריצ'י) ומכריח אותה להעמיד פנים שהיא אשתו. לליילה אין בעיה עם זה, והיא אף היא נמשכת אל בילי בצורה רומנטית. בילי מתמודד עם הבדידות והדיכאון שלו ולבסוף הוא מאפשר לליילה להעניק לו את האהבה והנוחות שלהן הוא הזדקק במשך כל חייו.

בהמשך רוקם בילי מזימה כנגד האיש שאחראי להכנסתו לכלא על פשע שלא ביצע, סקוט ווד, שחקן לשעבר של קבוצת הפוטבול "באפלו בילס", אשר פיספס את השער במשחק הגמר, דבר שהוביל להפסד של הקבוצה במשחק נגד "ניו יורק ג'איינטס" בשנת 1991.

==קישורים חיצוניים==

קטגוריה:סרטי דרמה קומית אמריקאיים משנת 1998
דניאל תומפסון

דניאל תומפסון (בצרפתית: Danièle Thompson; נולדה ב-3 בינואר 1942) היא במאית קולנוע ותסריטאית צרפתית.

==ביוגרפיה==
תומפסון נולדה במונקו בשנת 1942 לבמאי ז'ראר אורי ולאשתו, השחקנית ז'קלין רומא. היא החלה בקריירה של תסריטאות, בתחילה לצד אביה בלהיטים כמו "ההרפתקה הגדולה" (1966) ו"הרפתקאותיו של רבי יעקב" (1973). כתסריטאית אחראית תומפסון על התסריט לכמה מהלהיטים הגדולים של הקולנוע הצרפתי כגון "זוגות נשואים" (Cousin, cousine; 1976), שעבור כתיבת תסריטו הייתה מועמדת לפרס אוסקר על התסריט המקורי הטוב ביותר, "שיגעון של מסיבה" (La Boum ; 1980), "המלכה מרגו" (La Reine Margot; 1994).

בשנת 1999 ביימה את סרטה הראשון - "La bûche", דרמה קומית בכיכוב עמנואל ביאר ושארלוט גינסבורג. לאחר מכן ביימה עוד מספר סרטים כגון הקומדיה "רומן מזדמן" (Décalage horaire; 2002), בה ככבו ז'אן רנו וז'ולייט בינוש. סרטה משנת 2006 "כיסאות מוזיקליים" נשלח על ידי צרפת לתחרות פרס האוסקר, אך לא הצליח להשתלב בתחרות הסופית.

==קישורים חיצוניים==

* 
* 

קטגוריה:תסריטאי קולנוע צרפתים
קטגוריה:במאיות קולנוע צרפתיות
קטגוריה:צרפתיות שנולדו ב-1942
איזיאסלאב הראשון, נסיך קייב

איזיאסלאב ( 1024- 3 באוקטובר 1078) ( ברוסית Изяслав ) בנו של יארוסלאב הראשון היה נסיך קייב בשנים 1054–1068, ב-1069–1073 ומשנת 1077.

הוא נולד בשנת 1024 בנובגורוד בזמן שיארוסלאב היה נסיך בעיר זו. לאחר שאחיו הבכור נפטר בשנת 1052 הוא ירש אותו כנסיך נובגורוד. עם פטירת אביו ב-20 בפברואר 1054 ירש אותו כנסיך קייב והעביר את התפקיד של נסיך נובגורוד לבנו מסטיסלאב.

רוב תקופת שלטונו הוא שיתף את שני אחיו (סוויאטוסלאב, נסיך צ'רניגוב ווסבולוד, נסיך פריאסלאבל) בשלטון, לכן מקובל לקרוא תקופה זו כטריאומווירט בני יארוסלאב. ביחד הם עשו רוויזיה של חוקי המדינה וקיבלו החלטות על מינוי תפקידים חשובים בשלטון ובכנסייה. בשנת 1055 הכוחות המשולבים ניצחו במלחמה נגד הטורקים. בשנת 1058 הרוסים השתתפו במערכה של האימפריה הביזנטית בארמניה.

בשנת 1068, לאחר התקוממות עממית בקייב הוא ברח לפולין - לבן דודו בולסלבר השני, מלך פולין. בעזרת הכוחות הפולנים הוא חזר לקייב בשנת 1069.

בשנת 1073 ברית האחים הופסקה והחלה מלחמה פנימית. כבר באותה שנה סוויאטוסלאב, נסיך צ'רניגוב כבש את קייב ואיזיאסלאב נמלט לפולין. הפעם מלך פולין היה בין תומכי האחים שלו ולכן הוא עבר לגרמניה. גם שם הוא לא קיבל את התמיכה הצבאית שציפה לקבל. ב-27 בדצמבר 1076 אחיו סוויאטוסלאב נפטר באופן פתאומי. האח השלישי - וסבולוד חזר לצ'רניגוב ואיזיאסלאב חזר לקייב.

עוד באותה שנה, מלחמה פנימית חודשה, הפעם נגד בנו של סוויאטוסלאב. בקרב שהתרחש ב-3 באוקטובר 1078 הכוחות של איזיאסלאב ווסבולוד ניצחו, אך בשלבים הסופיים של הקרב איזיאסלאב נפצע ונפטר.
רוס במאה ה-11

==ילדים==
* יארופולק, נסיך טורוב
* סוויאטופולק, נסיך נובגורוד וקייב
* מסטיסלאב, נסיך נובגורוד

==קישורים חיצוניים==

קטגוריה:נסיכי קייב
קטגוריה:ילידי 1024
קטגוריה:נפטרים ב-1078
סוויאטוסלאב השני, נסיך קייב

סוויאטוסלאב השני (ברוסית: Святослав; 1027 - 27 בדצמבר 1076) בנו של יארוסלאב הראשון היה נסיך קייב בשנים 1073–1076.
== חייו ==
הוא נולד בשנת 1027 בנובגורוד בזמן שיארוסלאב היה נסיך בעיר זו. עם פטירת אביו ב-20 בפברואר 1054 ירש אותו כנסיך צ'רניגוב. באותה תקופה היה גם חלק של טריומווירט בני יארוסלאב שכלל שלושה אחים: איזיאסלאב הראשון, וסבולוד וסוויאטוסלב. ביחד הם עשו רוויזיה של חוקי המדינה וקבלו החלטות על מינוי תפקידים חשובים בשלטון ובכנסייה. בשנת 1055 הכוחות המשולבים ניצחו במלחמה נגד הטורקים. בשנת 1058 הרוסים השתתפו במערכה של האימפריה הביזנטית בארמניה.

בשנת 1073 ברית האחים הופסקה והחלה מלחמה פנימית. כבר באותה שנה סוויאטוסלאב כבש את קייב ונהפך להיות נסיך קייב. להפיכה זו ככל הנראה קדמה פעילות פוליטית, כי הנסיך הנמלט לא הצליח לקבל עזרה מהקרובים שלו בפולין ולא במדינות אירופה אחרות.

מבחינה היסטורית הוא ידוע כמזמין שני ספרים (בשנת 1073 ו-1076) שאספו תרגומים מספרים ביזנטים, בולגרים ויוונים שונים.

נפטר במהלך ניתוח לא מוצלח.

==ילדים==
מאשתו צציליה:
* גלב, נסיך נובגורוד ופריאסלאבל
* רומן, נסיך תמותרקן
* דוד, נסיך פריאסלאבל, מורום, סמולנסק, נובגורוד וצ'רניגוב
* אולג, נסיך תמותרקן

מאשתו אודה (ממוצא גרמני):
* יארוסלאב, נסיך צ'רניגוב

==קישורים חיצוניים==

קטגוריה:נסיכי קייב

קטגוריה:ילידי 1027
קטגוריה:נפטרים ב-1076